Remón de Castrocol

Remón de Castrocolnaixiu de calendata y puesto desconoxiu y muerto tamién en puesto desconoixiu en l'anyo 1216 estió un relichioso aragonés que plegó a estar bispe de Zaragoza dende 1201 dica 1216 cuan morió.

En 1205 adchudicó decimas y primicias de totas las aldeyas d'a Comunidat de Daroca a cadaguna d'as ilesias de Daroca. Lo texto escrito en latín, ye adhibiu a lo Libro vermello de l'Archivo Colechial de Daroca y hi figuran los toponimos d'a Comunidat de Daroca uns pocos en aragonés (Forcallo, Fussed, Tramasaguas) y la mayoría latinizaus (Ollosnigros, Sarcolla, Cerberolla, etcetera...).

Lo texto concluye con l'amenaza que si belún estimulau por lo diaple gosase contravenir contra lo establiu en ixa pachina que siga anatemizau y entregau a Chudas, lo traidor y los criminals a lo incendio d'o eterno suplicio.

Lo 13 de chunio de 1210 pactó con lo bispe Gombal de Tortosa las mugas con la diocesi de Tortosa. Las localidaz de Calaceit, Ledón, Arens de Ledón y Algars quedoron en la diocesi de Tortosa dica lo concordato de 1953.

 Bibliografía 
  Gil Domingo, Agustín. La historia de Calamocha a través de la historia (I). Xiloca 30.
  Majarena Gonzalvo, Luis Alberto. El libro bermejo del archivo colegial de Daroca. Centro de Estudios Darocenses. Colección Documentos para la Historia de Daroca y su Comunidad. 1989.

 Vinclos externos 
  Ficha en www.catholic-hierarchy.org

Categoría:Bispes de Zaragoza
Categoría:1216 (muertes)